Държавен вестник, бр. 81, 2009 г., стр. 30

СТР.  30	
Д Ъ Р Ж А В Е Н  В Е С Т Н И К 	
БРОЙ  81
Чл. 10. (1) Процедурата по вписване в 
регистъра в случаите по чл. 84, ал. 1 и 2 
от Семейния кодекс започва с писмено уве­
домление от страна на дирекция „Социално 
подпомагане” по настоящ адрес на детето до 
съответната регионална дирекция за социално 
подпомагане. Към уведомлението се прила­
гат социалният доклад по приложение № 2 
и документите, удостоверяващи наличието 
на обстоятелствата за вписване по този ред. 
(2) Лицата по чл. 84, ал. 3 и 4 от Семейния 
кодекс подават писмена молба за вписване в 
регистъра на детето до директора на съот­
ветната регионална дирекция за социално 
подпомагане. 
(3) Лицата по чл. 84, ал. 5 от Семейния 
кодекс подават писмена молба за вписване 
в регистъра на детето до директора на съ­
ответната регионална дирекция за социално 
подпомагане чрез дирекция „Социално под­
помагане” по настоящ адрес. Към молбата се 
прилага и становище от страна на дирекция 
„Социално подпомагане”, че това е в интерес 
на детето.
(4) Информацията по чл. 9, ал. 2, т. 2 – 4 
се предоставя в регионалната дирекция за 
социално подпомагане съгласно приложения 
№ 2, 3 и 4. 
(5) При пропуски, фактически грешки или 
несъответствия в приложените документи 
директорът на регионалната дирекция за 
социално подпомагане определя срок и дава 
указания за отстраняването им. При опре­
деляне на срока директорът е длъжен да се 
съобрази с необходимите срокове за провеж­
дане на съответните медицински изследвания, 
когато не са проведени такива.
(6) Когато при подаване на уведомлението 
или молбата лицата не разполагат с необходи­
мите документи, директорът на регионалната 
дирекция за социално подпомагане събира 
служебно информацията по чл. 9, ал. 2.
(7) Информацията относно здравослов­
ното състояние на детето се актуализира 
на всеки шест месеца, за което се издава 
медицинско свидетелство. В него трябва да 
бъдат отбелязани само настъпилите промени 
в здравословното състояние, извършените или 
пропуснатите ваксинации и реваксинации, как­
то и резултатите от проведените прегледи на 
детето. Когато в този период не са настъпили 
промени в здравословното състояние и/или 
не са проведени изследвания, това се посочва 
изрично в медицинското свидетелство.
(8) При настъпване на промени в здравния 
статус на детето преди изтичане на шест­
месечния период по ал. 7 се изготвя ново 
медицинско свидетелство, удостоверяващо 
новите обстоятелства.
Чл. 11. (1) Директорът на регионалната 
дирекция за социално подпомагане е длъжен 
в 3-дневен срок да организира вписване на 
детето в регистъра от длъжностното лице след 
събиране на информацията по чл. 9, ал. 2. 
Когато се констатира невъзможност да се съ­
бере необходимата информация, включително 
и по служебен път, директорът разпорежда 
незабавно вписване на детето в регистъра въз 
основа на наличните данни.
(2) За всяко вписано в регистъра дете длъж­
ностното лице създава досие, което съдържа:
1. уведомленията по чл. 84, ал. 1 и 2 от 
Семейния кодекс; 
2. молбите по чл. 84, ал. 3 – 5 от Семей­
ния кодекс; 
3. документите, удостоверяващи обстоя­
телствата по чл. 9, ал. 2;
4. оценката на потребностите на детето, 
изготвена по реда на Наредбата за критериите 
и стандартите за социални услуги за деца;
5. социалния доклад по приложение № 3 и 
плана за действие по случая на детето, изгот­
вени от дирекция „Социално подпомагане“;
6. заповедите по чл. 84, ал. 6 от Семейния 
кодекс; 
7. заверения препис от решението на съда, 
с което се допуска осиновяването;
8. удостоверението за идентичност със 
снимка на детето в цял ръст;
9. писменото уведомление за предприемане 
на действия за следосиновително наблюдение 
и подкрепа на детето и семейството;
10. докладите за следосиновително наблю­
дение;
11. информацията относно разглеждането 
на случая на детето от Съвета по осиновява­
не в случаите, когато за него не е определен 
подходящ осиновяващ или определеният не 
е осиновил детето;
12. датата на уведомяване и изпращане 
на досието на детето на Съвета по междуна­
родни осиновявания при Министерството на 
правосъдието в случаите по чл. 113, ал. 2 от 
Семейния кодекс; 
13. документите относно други обстоятел­
ства от значение за осиновяването.
Чл. 12. (1) При промяна на някое от впи­
саните в регистъра обстоятелства директорът 
на регионалната дирекция за социално под­
помагане издава заповед, с която разпорежда 
на съответното длъжностно лице да извърши 
отбелязване в регистъра. В заповедта се по­
сочват променилите се обстоятелства.
(2) Директорът на регионалната дирекция 
за социално подпомагане издава заповед, с 
която разпорежда на съответното длъжностно 
лице да заличи от регистъра вписано дете при:
1. допуснато осиновяване;